(1612) Zoodrae en hadden zy de Lelien niet aende wortel ghesteecken , off zy en bliesen uyt , dat heuren * Priapo beyde Eert - vruchten en Boom - vruchten van rechts wegen toequamen .Wat Duyvel isser oyt naeckter off onbeschaemder uytte Hel ghecropen ? off wat Charlatan heeft oyt opentlijcker met het volck gespot , dat hem zijn vuyl - smeer voor sijne salve betaelde ; als desen Scharlaken Cardinael doet met die hem zijn Meesters ronde wercken voor welrieckende zeep ballen affcoopen , en betalense met heur eyghen vryheyt ? En dustige gasten souwmen noch een stoel met een kussen setten ? ba heur eygen speck voorsetten .ba dats ghepreect van een varend ghesel .